Cristina Fallarás

**Cristina Fallarás Sánchez** (Zaragoza, Aragoi, 1968ko martxoaren 18a) zaragozar kazetaria, idazlea, analista, ekintzailea eta politikaria da. Kataluniako Emakume Kazetarien Elkarteak emandako Komunikazio Ez-sexistako Jardunbide Egokien Saria eta María Luz Morales Kazetaritza Feministaren Saria jaso ditu, Generoaren Kultur Behatokiak eta Catalunya la Pedrera Fundazioak emandakoa.

## Ibilbidea 
### Kazetari 
Kazetaritza ikasi zuen Bartzelonako Unibertsitate Autonomoan. *El Mundo* egunkariaren Kataluniako edizioko erredaktorea izan zen, eta Ser katean, Radio Nacional de España, *El Periódico de Catalunya*, Antena 3 TV eta Telecincon ere lan egin zuen. *ADN* egunkariaren erredakzioaren diseinuan parte hartu zuen.  Planeta Taldekoa zen egunkari horren sortzaileetako bat izan zen, eta zuzendariordea ere izan zen 2008. urtera arte. 2006ko azaroaren 27tik 2012ko otsailaren 19ra bitartean blog batean idatzi zituen bere gogoeta eta esperientziak. 2016ko irailetik 2017ko otsailera, Diario 16 digitaleko zuzendaria izan zen. Dimisioaren arrazoia jakinarazi zuen Twitter kontuaren bidez, enpresa editoreak proposatutako lan-baldintzak onartezinak zirela eta. 2018ko uztailean, RTVEko kontseilari izateko proposamena izan zuen. Azken urteotan, hainbat telebista-saiotan hartu du parte analista gisa. 

### Eleberrigile 
2011n, *Las niña perdidas* eleberria argitaratu zuen, bi sari irabazi zituena, eta Gijongo Aste Beltzak ematen duen Hammett saria irabazitako lehen emakumea bihurtu zen. 2011n, Barbastroko Eleberri Laburraren Saria jaso zuen *Últimos días en el Puesto del Este* eleberri laburrarekin.

### Aktibista 
Entsegu, liburu, hitzaldi eta kazetaritza-artikuluen bidez Fallarás feminismoari eta emakumeen eskubideen eta berdintasunaren aldeko borrokari lotu izan zaio beti. 2011ko martxotik 2015eko ekainera, *"Ellas"*-en egileetako bat izan zen *El Mundo* egunkariko bloga, emakumeen eskubideei eta berdintasunari buruzkoa. ezkerrera|thumb|#seacabó manifestazioa, 2023ko abuztuaren 28an|227x227px
Fallarás prostituzioaren abolizioaren alde dago. feminista aitzindariaren omenezko saioetan eta *Wollstonecraft.* *Hijas del horizonte* izeneko liburuan. Liburu horretan beste  idazle batzuk ere ageri dira: Espido Freire, Paloma Pedrero, Nuria Varela, Cristina Cerrada, Eva Díaz Riobello, María Zaragoza, Raquel Lanseros eta Vanessa Montfort.

2018ko apirilaren 26an, #Cuéntalo hashtag-a kaleratu zuen. Hiru milioi tuit inguru sortu zituen, eta horietatik 50.000 baino gehiago bortxaketen, abusuen edo jazarpenaren testigantzak dira.

2023ko abuztuaren 27an, #seacabó hashtagarekin, Rubiales kasuaren polemikaren ondoren, jazarpena, bortxaketak eta abusuak jasan zituzten emakumeen testigantzak partekatu zituen bere sare sozialetan.
[thumb|260px|[Cristina Fallarás, Catosfera 2018thumb|260px|]]
[thumb|260px|[Cristina Fallarás 2019-2020 ikasturtearen hasiera, 2019.10.03]]
### Politikari 
Esparru politikoan, Pasqual Maragallek bultzatuta, 1999an sortutako *Cataluña Siglo XXI* mugimendu zibikoaren taldea sortzen parte hartu zuen. 2019ko udal-hauteskundeetan sinbolikoki parte hartuko zuela jakinarazi zen, Ada Colau buru zuen Barcelona en Comú zerrenda ixten.

## Telebista 
## Argitaratutako liburuak 
## Sariak eta aintzatespenak 
* 2010eko Hammett Sarian finalista izan zen *Así murió el poeta Guadalupe* lanarekin.
* L'H konfidentziala 2011 eleberri beltzaren saria *Las niña perdidas* lanarengatik.
* 2011ko Eleberri Laburraren Barbastro Hiria Saria, *Últimos días en el Puesto del Este* lanarekin.
* Hammett 2012 saria (Gijongo Aste Beltza), *Las niñas perdidas* lanarekin*.*
* 2018an, Komunikazio ez-sexistaren Praktika Egokien Saria, Kataluniako Emakume Kazetarien Elkarteak emana.
* 2023an Lince Kazetariaren Saria jaso zuen Linces Moradas sarien lehen edizioan. Sari horiek Errepublika eta Demokrazia Institutuak ematen ditu, “gizarte bidezkoago, berdintasunezkoago eta demokratikoago baten aldeko konpromisoa eta lana” aitortzeko.

## Erreferentziak 
## Kanpo estekak 
* Cristina Fallaras: *«Isiltasuna hausteagatik zigortzen gaituzte»**, Berria* 2024.11.06
* Elkarrizketa: Emakumeok pairatutako indarkeria kontatu ahala, emazteki gehiagok eurei gertatutakoa kontatzen ikasten dute Berria, 2024.10.05

* Cristina Fallarás YouTuben